  Майя Бывальцева Тодмо луиз, кыӵе нимъёсты тужгес сётъязы вож нуныослы Удмуртиын 2020-тӥ арын. Со улосвыл кивалтэт бордысь ЗАГС ужъёсъя комитетэн нимлыко сайтаз ивортӥзы. Озьен, нылъёс пӧлын тужгес вӧлмем нимъёс: 1-тӥ инты – Анастасия; 2-тӥ инты – Анна; 3-тӥ инты – Ева но Милана. Пиос пӧлын тужгес вӧлмем нимъёс: 1-тӥ инты – Артём; 2-тӥ инты – Кирилл но Матвей; 3-тӥ инты - Егор, Тимофей, Илья, Никита, Иван, Роман (та нимъёсты одӥг мында пиослы сётӥзы). Нылъёслы сётэм тужгес шер пумиськылӥсь нимъёс пӧлын Артемида, Айлина, Айла, Венеция, Дева-Леора, Дея, Иулиания, Лилит, Лея, Мирэль, Ноя, Радха. Пиос пӧлын шер пумиськылӥсь нимъёсын лыдмет шӧдскымон вакчигес – Вольфрам но Колыван. 2020-тӥ арын Удмуртиысь ЗАГС ёзэтъёс вордскем сярысь 14 сюрс 658 ужкагазъёс сётӥзы Тодэ вайытом, 2021-тӥ арын 1-10 толшоре Удмуртиын 332 нылпиос вордскизы. Тегъёс: Мерлык Ижкар нылпиос Удмуртия ЗАГС  